Javier Varela Pérez

Javier Varela Pérez, nado en Antas de Ulla o 2 de maio de 1964, é un político galego do PPdeG.

 Traxectoria 
Fillo de José Antonio Varela Casal, alcalde de Antas de Ulla. Entrou a traballar no Concello de Antas de Ulla como persoal laboral contratado, xunto coa súa muller.  Nas eleccións municipais de 1995 figurou no posto 13 da candidatura do PP en Antas de Ulla. Trala morte do seu pai o 24 de xullo de 1998, sucedeuno interinamente José Robustiano Taboada, ata que a finais de agosto elixíron alcalde a Javier.La Voz de Galicia, Monforte, 30-8-1998, p. L47. Nas municipais de 1999 encabezou a candidatura do Partido Popular de Galicia á alcaldía de Antas e logrou a alcaldía con maioría absoluta, sendo ademais designado deputado provincial nese mandato. Revalidou a alcaldía con maioría absoluta nos sucesivos comicios ata que en 2023 foi derrotado polo PSdeG de Pilar García Porto. Nese mandato foi designado deputado provincial.

Varela foi obxecto de dúas auditorías por parte do Consello de Contas de Galicia, motivadas pola demora na presentación dos balances anuais do concello. Tales balances levaban catro anos sen presentarse, os correspondentes ao período 2004-2007. Segundo o alcalde, o motivo foi que o interventor municipal non estaba de acordo cos balances elaborados pola alcaldía. Nese momento a Comisión de Contas municipal levaba 12 anos sen ser convocada.Tras varios años sin hacerlo, el Concello de Antas de Ulla pondrá sus cuentas al día. www.lavozdegalicia.es, 27/10/2010. 

Varela foi acusado pola oposición de irregularidades na xestión económica do concello, de ocultación de facturas e de opacidade na contabilidade da sociedade municipal Empresa de Promoción Integral do Concello de Antas de Ulla S.L., entre outras acusacións.PSOE e BNG denuncian ocultación de facturas no Concello de Antas . elprogreso.galiciae.com, 21/11/2010.

Ademais Varela denunciou ter sido suplantado na rede social Tuenti por uns descoñecidos, que terían mantido conversas con menores de idade. A denuncia foi presentada perante a Garda Civil.El alcalde de Antas denunció que le crearon un falso perfil en Tuenti para desprestigiarlo www.lavozdegalicia.es, 05/06/2010. 

En xaneiro de 2016 consolidou catro prazas de funcionario do Concello, a súa propia, a da súa muller, a da muller dun concelleiro do PP e a dunha persoa vinculada ao partido.Un alcalde de Lugo crea cuatro plazas de funcionario para él, su esposa y sus allegados . www.lasexta.com, 30/01/2014. 

En maio de 2023 deuse a coñecer que unhas semanas antes fora multado por dar positivo nun control de alcoholemia.El PSOE desvela que el alcalde de Antas de Ulla dio positivo en un control de alcoholemia y exige explicaciones al PP

 Notas 

 Véxase tamén 
 Outros artigos 
 Eleccións municipais en Antas de Ulla

 Ligazóns externas 
 Javier Varela: "A maior parte do orzamento municipal vai para servizos sociais e así debe seguir sendo" (7/5/2018). El Progreso.

Categoría:Alcaldes de Antas de Ulla
Categoría:Alcaldes de Galicia polo PPdeG
Categoría:Alcaldes de Galicia durante a democracia
Categoría:Nados en Antas de Ulla
Categoría:Nados en 1964
Categoría:Personalidades de Galicia sen imaxes